text: Skole-start betyder flere cykel-ulykker
  12 august 2011 kl. 13.36
  Skolestart betyder også flere børn der kommer til skade på cykel. Derfor blev der i dag delt gratis cykelhjelme ud på Sydvestjysk Sygehus i Esbjerg.
  Her på skadestuen har personalet konstateret at der bliver flere og flere uheld med børn på cykel.
  Alene sidste år måtte 289 børn behandles på skadestuen på Sydvestjysk Sygehus i Esbjerg fordi de var kommet til skade på cyklen. Og hvert år i august og september når skolen er gået i gang igen, stiger antallet af uheldige børn på cykel.
  